
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/514/07.04.2008_ 


AVIZ
asupra proiectului de Lege privind aprobarea Ordonanţei de urgenţă a Guvernului nr.152/2007 pentru completarea Legii nr. 8/2006 privind instituirea indemnizaţiei pentru pensionarii din sistemul public de pensii, membrii ai uniunilor de creatori legal constituite şi recunoscute ca persoane juridice de utilitate publică

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu proiectul de Lege aprobarea Ordonanţei de urgenţă a Guvernuluinrr.152/2007 pentru completarea Legii nr.8/2006 privind instituirea indemnizaţiei pentru pensionarii din sistemul public de pensii, membrii ai uniunilor de creatori legal constituite şi recunoscute ca persoane juridice de utilitate publică, transmis cu adresa PL.- x nr. 108 din 5 martie 2008.

Senatul a adoptat acest proiect de lege în şedinţa din 3 martie 2008, în calitate de primă Cameră sesizată.


Sub raport de conţinutul său,  proiectul de lege este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege mai sus menţionat, în şedinţa din 11 martie 2008.
Membrii Comisei au analizat proiectul de lege, ţinând cont de avizul favorabil al Consiliului Legislativ nr. 1779/20.12.2007.

Sub raport de obiectul şi conţinutul său proiectul de lege face parte din categoria legilor ordinare.

În urma dezbaterilor membrii Comisiei au hotărât cu unanimitate de voturi avizarea favorabilă a proiectului de lege, cu un amendament. 
	Textul Ordonanţei de urgenţă a Guvernului nr. 152/2007
	              Amendament

   (Autorul amendamentului )
	                 Motivare



	Articol unic - După alineatul (2) al articolului 1 din Legea nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane de utilitate publică, publicată în Monitorul Oficial al României, Partea I, nr.39 din 17 ianuarie 2006, cu modificările ulterioare, se introduce un nou alineat, alin.(21), cu următorul cuprins:
„(21) Cuantumul indemnizaţiei se modifică ori de câte ori  se modifică  pensia titularului, urmare modificării punctului de pensie, dar nu poate depăşi două salarii de bază minime brute pe ţară, garantate în plată.”
	Articol unic – După alineatul (2) al articolului 1 din Legea nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane de utilitate publică, publicată în Monitorul Oficial al României, Partea I, nr.39 din 17 ianuarie 2006, cu modificările ulterioare, se introduce un nou alineat, alin.(21), cu următorul cuprins:

„(21) Cuantumul indemnizaţiei se modifică ori de câte ori  se modifică pensia titularului, urmare modificării punctului de pensie.”
(Dl. deputat Petre Străchinaru şi Comisia pentru cultură, arte, mijloace de informare în masă)
	Se elimină referirea la interdicţia de a depăşi „două salarii minime brute pe ţară, garantate în plată” întrucât aceasta se găseşte în prevederile actualului alin.2 al art. 1 din Legea nr.4/2007 pentru modificarea art.1 alin.(1) şi alin.(2) din Legea nr.8/2006 privind instituirea indemnizaţiei pentru pensionarii din sistemul public de pensii, membri ai uniunilor de creatori  legal constituite şi recunoscute ca persoane de utilitate publică .


PREŞEDINTE,                 
Cătălin MICULA
